Diari Oficial de la Generalitat Valenciana


Sumari del DOGV 5701, del 12-02-2008 (2008/1204)

RESOLUCIÓ de 29 de gener de 2008, de la Presidència de la Generalitat, relativa a la informació pública de l'expedient d'expropiació forçosa incoat amb motiu de les obres per a l'ampliació i millora del centre nodal de telecomunicacions per al transport i difusió dels senyals de televisió analògica i digital de l'entitat pública Radiotelevisió Valenciana, i per a la Xarxa de Comunicacions Mòbils Digitals d'Emergència i Seguretat (COMDES) de la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5701

Data del DOGV
:   12-02-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/1204


Data del document
:   29-01-2008

Organisme emissor
:   Presidència de la Generalitat

Tipus de document
:   Resolució

Descriptors 

:   * Torrent
    * expropiació

RESOLUCIÓ de 29 de gener de 2008, de la Presidència de la Generalitat, relativa a la informació pública de l'expedient d'expropiació forçosa incoat amb motiu de les obres per a l'ampliació i millora del centre nodal de telecomunicacions per al transport i difusió dels senyals de televisió analògica i digital de l'entitat pública Radiotelevisió Valenciana, i per a la Xarxa de Comunicacions Mòbils Digitals d'Emergència i Seguretat (COMDES) de la Generalitat. [2008/1204]  
La Disposició Addicional Sèptima de la Llei 14/2007, de 26 de desembre, de Mesures Fiscals, de Gestió Administrativa i Financera i d'Organització de la Generalitat declara d'utilitat pública i interés social les instal·lacions per a la difusió dels servicis de ràdio i televisió de la Generalitat, i per a la xarxa de telecomunicacions dels servicis públics de protecció civil i d'emergències, així com l'ampliació o millora de les existents. Establix així mateix que la dita declaració d'utilitat pública i interés social es fa a l'efecte de l'expropiació forçosa dels béns i drets necessaris per a l'establiment de les esmentades instal·lacions i, si és el cas, la constitució de les servituds de pas necessàries. I determina que podrà ser beneficiari d'esta expropiació l'entitat pública Radiotelevisió Valenciana.  
En conseqüència, se sotmet a informació pública la relació de béns i drets afectats per l'expropiació, a fi de sentir als afectats només als efectes d'esmenar possibles errors que s'hagen patit al relacionar els béns afectats per l'expropiació (article 56 del Reglament de la Llei d'Expropiació Forçosa, aprovat per Decret de 26 d'abril de 1957).  
Termini per a formular al·legacions: quinze dies a partir de la publicació del present anunci.  
Descripció dels béns afectats:  
Parcel·la de terreny de 712,8 metres quadrats, de forma rectangular, de costats 35,35 x 20,30 m, amb un tanca perimetral, que forma part de la parcel·la cadastral 285 del Polígon 2 en Cumbres de Calicanto (Serra Perentxissa), en terme municipal de Torrent, amb les següents coordenades geogràfiques: latitud 39N2545 i longitud 00W3401. Cota 324. Dins de la parcel·la, TVV, SA, disposa d'un edifici destinat a sala d'aparells de TVV, caseta per al grup electrogen i caseta destinada al Centre de Transformació. Disposa així mateix d'una sala on s'ubica un SAI. La torre suport dels sistemes radiants es troba en l'interior d'esta parcel·la.  
Límits de la zona afectada per l'expropiació. Límit N: Terme municipal de Chiva i resta de parcel·la 285. La resta de límits són amb la parcel·la matriu, parcel·la cadastral 285.  
Coordenades del centre aproximat de la parcel·la:  
Fus: EPSG 23969  
X 709.503  
Y 4.367.425  
Referència cadastral de la parcel·la de què forma part: 50518T928050487256VY, classe rústic, ús agrari.  
La finca de què forma part figura inscrita en el Registre de la Propietat número u de Torrent, amb el número 16885, amb la naturalesa de rústica, muntanya, i localitzada en el paratge Serra Perentxissa, en la seua part de ponent, situació: Urbanització Cimes de Calicanto.  
Titular de la parcel·la: Urbanitzadora Calicanto, SA, amb CIF número X47921384.  
Representant legal: Francisco J. Sierra López. Domicili: Urbanització Cumbres de Calicanto, parcel·la 4, 46489 Godelleta (València) i Apartat de Correus 162, 46685 Torrent (València).  
Titulars de drets o interessos indemnitzables afectats l'expropiació:   
Existixen sobre la finca de què forma part la parcel·la les següents anotacions d'embargament administratiu:  
Anotació d'embargament administratiu lletra P, de data 22 de juliol de 1994, a favor de l'Ajuntament de Torrent, per a respondre d'una quantitat englobada de 63.409,82 euros.  
Anotació d'embargament administratiu, lletra Q, de data 3 d'abril de 1.995, a favor de l'Estat, Administració Tributària València, per a respondre d'una quantitat englobada de 379.555,38 euros.  
Anotació d'embargament administratiu lletra T, de data 3 de març de 1999, prorrogada per l'anotació lletra BE practicada amb data 30 de gener de 2007, a favor de l'Estat-hisenda pública-AEAT València, per a respondre de principal: 105.940,07 euros.  
Informació: Presidència de la Generalitat. Carrer Cavallers, 9, CP 46338 València. Telèfon 207 942 479.  
València, 29 de gener de 2008.- La secretària autonòmica de Comunicació, (per delegació de firma efectuada pel president de la Generalitat mitjançant Resolució de 8 de gener de 2008): Nuria Romeral Castillo.